ऐसा लगता है कि वाल्मीकि काल में देश की वैदिक अवधारणा अधिक स्पष्ट हुई । मातृभूमि का सीमा निर्धारण हुआ । जैसे कि महर्षि वाल्मीकि भगवान राम का वर्णन करते हुए कहते हैं कि वे हिमालय की तरह दृढ है और एक महासागर की तरह गंभीर है। इस प्रकार भारतवर्ष के भौगोलिक विस्तार को दर्शाया गया है। इसी प्रकार, एक अन्य संदर्भ में, हनुमान जी सुग्रीव और भगवान राम दोनों को समुद्र और सुमेरु के बीच स्थित भूमि की रक्षा करने में सक्षम बताते हैं । भगवान हनुमान सुदूर हिमालय से संजीवनी पौधे प्राप्त कर लंका तक लाते हैं, यह उत्तर से दक्षिण तक की किसी यात्रा का पहला उल्लेखनीय रिकोर्ड है । तभी से भारतवर्ष की सीमाओं को परिभाषित करने वाली लोकप्रिय अभिव्यक्ति, “आसेतु हिमाचल", प्रचलित हुई | महाभारत काल में, युधिष्ठिर के अश्वमेध और राजसूया यज्ञ से इस शब्द को व्यापक और अधिक स्पष्ट अभिव्यक्ति मिलती है ।